
RAPORT 

asupra proiectului de Lege pentru ratificarea Acordului de Cooperare Stat European Cooperant între Guvernul României şi Agenţia Spaţială Europeană, semnat la Bucureşti la 17 februarie 2006
(Pl.x. 878/2006)


1. În conformitate cu prevederile art. 95 din Regulamentul Camerei Deputaţilor, republicat, cu adresa nr. PL.x. 878/15 noiembrie 2006, Comisia pentru învăţământ, ştiinţă, tineret şi sport a fost sesizată, spre dezbatere şi avizare, în fond, cu proiectul de Lege pentru ratificarea Acordului de Cooperare Stat European Cooperant între Guvernul României şi Agenţia Spaţială Europeană, semnat la Bucureşti la 17 februarie 2006  (Pl.x. 878/2006).


La întocmirea raportului, Comisia a avut în vedere avizele primite de la Comisia pentru tehnologia informaţiei şi comunicaţiilor,  Comisia juridică, de disciplină şi imunităţi,  precum şi avizul Consiliului Legislativ.


Obiectul de reglementare al prezentului proiect de Lege îl constituie ratificarea Acordului de Cooperare Stat European Cooperant, între Guvernul României şi Agenţia Spaţială Europeană (ESA), semnat la Bucureşti la 17 februarie 2006. Prin acest Acord se promovează cooperarea internaţională în domeniul activităţilor spaţiale în scopuri exclusiv paşnice. Guvernul României va participa la implementarea programelor şi activităţilor Agenţiei Spaţiale Europene, urmând ca partea română să beneficieze de tehnologia şi echipamentul aferent programelor Agenţiei, să aibă acces la proiecte ştiinţifice şi experimentale, la exploatarea datelor.

2. În raport de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi un număr de 24 deputaţi, din totalul de 28 membri ai Comisiei. La dezbaterea proiectului de lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: domnul Matei Dumitru - secretar de stat – Ministerul Educaţiei şi Cercetării.

4. Conform art. 75 alin.(1) din Constituţia României, republicată, prima Cameră sesizată este Camera Deputaţilor.


În urma dezbaterii, în şedinţa din 29 noiembrie 2006, Comisia, cu unanimitatea voturilor celor prezenţi, propune adoptarea proiectului de Lege, în forma prezentată.

